Action-tähti, blueskitaristi, käsikirjoittaja ja liikemies Steven Seagal söi eilen porkkanoita Valko-Venäjällä, uutistoimisto Reuters kertoo.

Valko-Venäjän presidentti Aleksander Lukashenko toivotti Steven Seagalin tervetulleeksi kotiinsa Minskissä tarjoamalla miehelle porkkanoita ja muita luonnon antimia.

– Syö, ne ovat hyväksi sinulle, Lukashenko neuvoi Seagalia Washington Postin mukaan.

Katso videolta, kuinka Seagal ahmii porkkanoita.

Seagal oli ”pitkään unelmoinut” Lukashenkon tapaamisesta. Valko-Venäjää yli 20 vuotta johtanut Lukashenko oli helmikuuhun asti Euroopan unionin pakotteiden kohteena epäiltyjen ihmisoikeusrikkomusten takia.

Seagalilla on sukujuuria Venäjällä ja Valko-Venäjällä. Hän on tunnetusti Venäjän presidentin Vladimir Putinin ystävä ja on kehunut tätä ”maailman mahtavimmaksi johtajaksi”.